Стварэнне культурна-адукацыйнага цэнтра беларусазнаўства на базе БСУ і цэнтра азербайджанскай мовы і культуры ў БДПУ стала імпульсам для далейшага, яшчэ больш прадуктыўнага супрацоўніцтва ва ўсіх сферах дзейнасці. Так, ужо сёння ад азербайджанскага боку паступілі запрашэнні ўдзельнічаць у навуковых канферэнцыях і семінарах, бліжэйшы з якіх – Міжнародны студэнцкі форум па журналістыцы – пройдзе ў БСУ 18–19 сакавіка 2011 г. Мы, у сваю чаргу, прапанавалі калегам прыняць удзел у канферэнцыі, якую БДПУ будзе праводзіць сумесна з літоўскім партнёрам – Вільнюскім педагагічным універсітэтам.